open-index/open-wikipedia-markdown huggingface dataset:
Lars Lennart Forsberg

**Lars Lennart Forsberg**, myös *Lasse Forsberg* (31. heinäkuuta 1933 Tukholma, Ruotsi – 3. tammikuuta 2012 Ystad, Ruotsi) oli ruotsalainen elokuvaohjaaja, käsikirjoittaja, säveltäjä ja elokuvatuottaja. Hänen uransa kesti yli 50 vuotta, ja hän ohjasi sekä näytelmäelokuva että dokumentteja. Viime vuotensa hän asui Löderupissa Österlenissä.

Forsberg lisäsi itselleen toisen etunimen, jotta häntä ei sekoitettaisi elokuva-alalla työskentelevään kaimaansa.

## Elämä ja ura
Forsbergille myönnettiin ruotsalainen elokuvapalkinto Guldbagge vuonna 1969 parhaan ohjauksen sarjassa esikoiselokuvasta *[[Misshandlingen]]*. Hän sai Guldbaggen myös 2000 dokumenttielokuvasta *[[Min mamma hade fjorton barn]]*, joka perustuu hänen oman perheensä historiaan 1920-1940-luvulta ja käsittelee äitiä Märta Doroteaa, joka oli raskaana yhteensä 23 vuotta. Puhutuin hänen tuotannostaan on ollut Stig "Slas" Claessonsin *[[Vem älskar Yngve Frej?]]* pohjalta tehty elokuva, jonka pääosassa näyttelee Janne "Loffe" Carlsson. Forsberg ohjasi ruotsin televisiolle joulukalenterin vuonna 1971, *[[Broster, Broster!]]*, jonka pääosissa olivat Claire Wikholm ja Carl-Gustaf Lindstedt. Sitä arvosteltiin liian vasemmistolaiseksi ja liian vähän jouluiseksi.

Forsbergilla todettiin syksyllä 2011 syöpä. Hän teki vimeiseen asti Ruotsin televisiolle dokumenttia *Pensionärerna*, jonka esitys on suunniteltu vuodelle 2012. 

Forsbergin tytär on Ebba Forsberg ja sisar Hertha Hillfon.

## Filmografia
### Ohjaaja
* *[[Samtal]]* 1964
* *[[Marknad]]* 1965
* *[[Misshandlingen]]* 1969 1969
* *Jenkki* (*Jänken*) 1970 
* *[[Inkräktaren]]* 1970
* *[[Broster, Broster!]]* 1971
* *[[Vem älskar Yngve Frej?]]* 1973
* *[[Engeln]]* 1974
* *[[På palmblad och rosor]]* 1976
* *[[Robert ja Fanny]]* (*Måndagarna med Fanny*) 1977
* *[[Kristoffers hus]]* 1979
* *[[Hans Cristian och sällskapet]]* 1981
* *[[Henrietta (elokuva)|Henrietta]]* 1983
* *[[Prästkappan]]* 1986
* *[[Kråsnålen]]* 1988
* *[[Struten och farmor och kulan i tornet]]* 1991
* *[[Nästa man till räkning]]* 1993
* *[[Min mamma hade fjorton barn]]* 2000
* *[[Havet har inget minne]]* 2002
* *[[Störst av allt]]* 2005
* *[[Kyrie Eleison]]* 2008

### Käskirjoittaja
*1970 – *Inkräktaren*
*1976 – *På palmblad och rosor*
*1977 – *Måndagarna med Fanny*
*1979 – *Kristoffers hus*
*1981 – *[[Tuppen]]*
*1983 – *Henrietta*
*1986 – *[[Hassel – Anmäld försvunnen|Anmäld försvunnen]]* 
*1986 – *Prästkappan*
*1988 – *Kråsnålen*
*2000 – *Min mamma hade fjorton barn*
*2002 – *Havet har inget minne*
*2005 – *Störst av allt*
*2008 – *Kyrie Eleison*

### Tuottaja
*2005 – *Störst av allt*
*2008 – *Kyrie Eleison*

### Elokuvamusiikki
*1977 – *Måndagarna med Fanny*
*1983 – *Henrietta*
*1988 – *Kråsnålen*
*2000 – *Min mamma hade fjorton barn*
*2005 – *Störst av allt*

## Lähteet

## Aiheesta muualla
*Lars Lennart Forsberg, Svensk Filmdatabas 
* Forsberg skriver om de första tio åren som tv-filmare
HMS Avenger (F185)

**HMS Avenger** (viirinumero F185) oli Britannian kuninkaallisen laivaston tyypin 21 fregatti Falklandin sodassa.

## Valmistus

Alus tilattiin 11. marraskuuta 1971 Yarrow Shipbuildersilta Scotstounista Glasgow'sta, missä köli laskettiin 30. lokakuuta 1974. Se laskettiin vesille 20. marraskuuta 1975 kumminaan laivastoministeri Juddin puoliso ja valmistui 14. huhtikuuta 1978. Alukselle sijoitettiin etukannelle tykkitornin taakse Exocet-merimaaliohjusten laukaisualusta.

## Palvelus
Huhtikuussa 1978 alus valmistui telakalta ja otettiin palvelukseen kuukautta myöhemmin Devonportissa, jonka jälkeen sillä aloitettiin koeajot ja miehistön koulutus. Tammikuun puolivälissä 1980 alus lähti Länsi-Intiaan ja Pohjois-Atlantille, josta se määrättiin kolmeksi kuukaudeksi Välimerelle Afghanistanin tilanteen vuoksi. Vuoden lopun alus oli Armilla partiossa Persianlahdella, joka kesti normaalin viiden kuukauden jakson. Vuotta myöhemmin alus oli matkalla Länsi-Intiaan, jossa se vietti kaksi ja puoli kuukautta vartioaluksena.

Alus määrättiin 1981 4. fregattilaivueen johtajaksi päällikkönään Hugo White. Falklandin sodan alkaessa alus oli telakalla Devonportissa, mutta se palasi palvelukseen ennätyksellisen nopeasti aloittaen matkansa etelään 10. toukokuuta. Alus joutui Exocet-ohjuksen maaliksi. Aluksen etukannen tykki kuitenkin osui ohjukseen ennen ohjuksen osumista alukseen. Se oli yksi viimeisiä sodasta palanneita aluksia palaten vasta syyskuussa. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.

Maaliskuussa 1983 palasi Persianlahdelle Armilla partioon, jona aikana aluksen helikopteri putosi mereen Omanin rannikolla. Helikopterin miehistö sekä kyydissä ollut aluksen päällikkö loukkaantuivat onnettomuudessa. Alus vieraili Kaukoidässä *[[HMS Ambuscade (F172)|HMS Ambuscaden]]* kanssa ennen elokuista paluutaan. Seuraavana vuonna alus oli tammikuusta maaliskuuhun vartioaluksena Länsi-Intiassa, josta palattuaan se siirrettiin Devonportin telakalle huollettavaksi. Vuoden 1985 alun se oli Välimerellä, jonka jälkeen se oli viisi kuukautta Etelä-Atlantilla. Alus oli jälleen Länsi-Intiassa vartioaluksena 1986 ennen kuin se siirrettiin syyskuussa reserviin siirtoa varten telakalle. Alus pääsi telakalta maaliskuussa 1988.

### Pakistanin laivaston Tippu Sultan
Alus poistettiin palveluksesta ja myytiin 23. syyskuuta 1994 ilman Exocet- ja Sea Cat -ohjuksia Pakistanille, joka liitti sen laivastoonsa nimellä *Tippu Sultan*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.

## Lähteet
*
*
*

### Viitteet
Dagmar Klami

**Dagmar Lyyli Klami**, o.s. *Korppi*, (14. tammikuuta 1899 Jaala – 20. joulukuuta 1956) oli suomalainen lausuntataiteilija ja runoilija.

Klami julkaisi runoteosten ohella kirjoitelmia ja runojen suomennoksia useissa aikakauslehdissä ja toimitti lausuntaohjelmiston.

Klamin vanhemmat olivat kauppias Herman Korppi ja Maria Marttila ja puoliso Toimi Klami. Hän kävi kauppakoulun Kotkassa ja opiskeli itsenäisesti kieliä ja lausuntaa Ilmari Räsäsen, Jaakko Korhosen ja Valle Sorsakosken johdolla, mutta opiskeli myös Englannissa.

## Teokset
* *Yön vartiossa*: runoja. Gummerus 1940
* *Lehväpurje*: runoja. Gummerus 1944
* *Lintupuu*: runoja. Gummerus 1948
* *Erakkorastas*: runoja. Gummerus 1953
* *Lausuntaohjelmistoa: [[Elsa Heporauta|Elsa Heporaudan]] tuotannosta*, valinnut Dagmar Klami. WSOY 1955

## Lähteet
* (ei arkistoitu)

### Viitteet

## Aiheesta muualla
* Dagmar Klami, Kirjasampo
Esther Ekström

**Esther Maria Ekström**  (23. helmikuuta 1899 Sundsvall, Ruotsi – 13. helmikuuta 1955) oli suomalainen ruotsin kielellä kirjoittanut kirjailija. 

## Teoksia
* *Krigsfadderbarnet* : barnpjäs med sång i två akter. Borgåbladets teaterbibliotek 85. Borgåbladet, Borgå 1945
* *Saga och sägen*. Förlaget Bro, Åbo 1946
* *Elden är lös*  : folkpjäs med sång i tre akter. Svenska folkskolans vänner, Helsingfors 1947
* *Det försvunna skrinet*. Sparbanksförbundet, Borgå 1947

## Lähteet
*
Catri Gripenberg

**Catri Mathilda Gripenberg**  (6. elokuuta 1884 Lappee – 3. syyskuuta 1957 Helsinki) oli suomalainen, ruotsin kielellä kirjoittanut kirjailija, vapaaherratar ja naisasianainen. Hän työskenteli kanslistina Helsingin poliisilaitoksessa ja asianajotoimisto Dittmar & Indreniuksessa. Hänen isänsä oli senaattori Johannes Gripenberg. Toisen maailmansodan aikana Gripenberg toimi Naisasialiitto Unionin edustajana Helsingin Naisten Työvalmiusliiton varapuheenjohtajana. Vuodesta 1952 lähtien hän oli liiton kunniajäsen työskenneltyään ahkerasta sen eri aloitteiden, kuten puistotätitoiminnan, parissa.

## Teoksia
* *Det sista brevet*. Lilius & Hertzberg, Helsingfors 1914.
* *Den röda tråden*. Schildt, Borgå 1916.
* *En drömcykel*. Schildt, Helsingfors 1920.

## Lähteet
* 
* 
* *Suomen kirjailijat.*

### Viitteet
Karin Elg

**Natalia Katarina (Karin) Elg** (20. syyskuuta 1881 Ruotsinpyhtää – 25. maaliskuuta 1956 Pernaja) oli suomalainen ruotsin kielellä kirjoittanut näytelmäkirjailija.

## Teoksia
* *Barnens julfestprogram 1*. Borgåbladets teaterbibliotek 37. Borgå 1932
* *Mor Anna : en teatertablå för mors dag* ; av K. E. Borgåbladets teaterbibliotek 33. Borgå 1932
* *Barnens julfestprogram 2*. Borgåbladets teaterbibliotek 44. Borgå 1933
* *Mors dag : teaterntablåer och deklamationsnummer*. Borgåbladets teaterbibliotek 55. Borgå 1935
* *Barnens julfestprogram 3*. Borgåbladets teaterbibliotek 79. Borgå 1938
* *Barnens julfestprogram*. Borgåbladets teaterbibliotek 89. Borgå 1946

## Lähteet
*
Evy Björkman

**Evy Mathilda Björkman** (24. toukokuuta 1876 Helsinki – 18. huhtikuuta 1960 Helsinki) oli suomalainen ruotsin kielellä kirjoittanut näytelmäkirjailija. 

## Teoksia
* *Stenbacka gård : dramatiskt utkast i två akter* teoksessa *Teater : Saml. 3*. Ungdomsföreningarnas teaterbibliotek 7-9. Söderström, Helsingfors 1919
* *Studiecirkeln, dess mål, medel och metoder : kort handledning i studiecirkelverksamhet*. Svenska föreläsningsbyrån, Helsingfors 1931
* *Ungdomsrörelsen i Svenska Nyland 1889-1939* ; red. Evy Björkman och Alexander Rajalin. Nylands svenska ungdomsförbund, Borgå 1942

## Lähteet
*
Luettelo Norwegian Dance Chartin ykkösistä vuonna 2012

Tämä on **luettelo Norwegian Dance Chart -listan kärkipaikkaa** hallussaan pitäneistä artisteista ja singleistä vuonna 2012.

## Katso myös

## Lähteet
HMS Amazon (F169)

**HMS Amazon** (viirinumero F169) oli Britannian kuninkaallisen laivaston tyypin 21 fregatti.

## Valmistus

Alus tilattiin 26. maaliskuuta 1969 Vosper Thornycroftilta Southamptonista, missä köli laskettiin 6. marraskuuta 1969 Woolstonin telakalla. Alus laskettiin vesille 26. huhtikuuta 1971 kumminaan prinsessa Anne ja valmistui 11. toukokuuta 1974.

## Palvelus
Aluksella syttyi 1977 Kauko-Idässä tulipalo, mikä herätti kysymyksen alumiinin käytön turvallisuudesta sotalaivoilla. Falklandin sodan aikana alus oli Persianlahdella, mistä se palasi Britteinsaarille kesäkuun lopulla 1982. Sen rungossa havaittiin 1980-luvun puolivälissä murtumia, jotka korjattiin hitsaamalla. Samalla aluksen rakenteiden kestävyyttä lisättiin, rungon aiheuttamaa melua vähennettiin ja etukannelle asennettiin Exocet-ohjusten laukaisualusta.

Alus poistettiin palveluksesta ja myytiin 30. syyskuuta 1993 ilman Exocet- ja Sea Cat-ohjuksia Pakistanille, joka liitti sen laivastoonsa nimellä *PNS Babur*. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet. 

## Lähteet

*
*
*

### Viitteet
V. A. Haila

**Vilho Antero Haila** (18. huhtikuuta 1894 Kiikka – 27. heinäkuuta 1954 Helsinki) oli suomalainen lyseon lehtori ja kirjallisuuden tutkija. 

## Henkilöhistoria
Hailan vanhemmat olivat maanviljelijä Aukusti Haila ja Matilda Poti. Hän pääsi ylioppilaaksi 1920 ja valmistui filosofian kandidaatiksi 1923, maisteriksi 1927 ja lisensiaatiksi 1934. Filosofian tohtoriksi hän väitteli 1935. Haila toimi Lauttakylän yhteiskoulun suomenkielen ja historian opettaja sekä koulunjohtajana 1925–1928, Mikkelin lyseon suomenkielen vanhempana lehtorina 1928–1936 ja Helsingin suomalaisen normaalilyseon suomenkielen vanhempana lehtorina 1936–1946 ja yliopettajana vuodesta 1947. Haila oli myös Mikkelin kaupungin kansakoulujen tarkastajana 1929–1936. Haila oli naimisissa kolme kertaa, 1925–1933 filosofian maisteri Hanna Yli-Pohjan kanssa (liitto päättyi avioeroon), 1934–1935 lehtori Naemi Maria Gyllenbergin kanssa ja vuodesta 1940 lehtori Tellervo Yrjö-Koskisen kanssa.

## Teoksia
* *Suomenkielisten oppikoulujen kaunokirjallisuuden opetuksesta erityisesti silmälläpitäen kirjallisuuden valintaa* ; väitöskirja. Tekijä, Mikkeli 1934
* *Kiikan pitäjän kirkollisista oloista Ruotsin vallan aikana*. Tyrvään seudun museo- ja kotiseutuyhdistyksen julkaisuja 2. Vammala 1936
* *"Seitsemän veljestä" koulussa ja kotona : lukemis- ja opetusopas*. Otava 1947, 2. muuttamaton painos 1955
* *Suomalaisen kirjallisuuden historia* ; kirj. V. A. Haila, Kauko Heikkilä. Otava 1947, 13. painos 1971, 20. tark. painos 1979, 21. painos 1981
* *Sanan mahti 1 : Kansalliskirjallisuuden lukemisto* ; toim.  V. A. Haila, Eino Kauppinen. Otava 1948, 2. uus. painos 1952, 12. painos 1972, 19. painos 1981
* *Sanan mahti 2 : Kansalliskirjallisuuden lukemisto* ; toim.  V. A. Haila, Eino Kauppinen. Otava 1949, 2. uus. painos 1952,  12. painos 1979
* *Sanan mahti 3 : Kansalliskirjallisuuden lukemisto* ; toim.  V. A. Haila, Eino Kauppinen. Otava 1950, 12. painos 1979
* *Sammon tarina : Kalevalan samporunot* ;  toim. V. A. Haila ; kuv. Erkki Tanttu. Otava 1950, 2. painos 1954, 3. painos 1960, 4. painos 1965, 5. muuttamaton painos 1968, 6. painos 1972
* *Korvessa ja valtateillä : valikoima suomalaista proosaa ja lyriikkaa* ; kirj. Kauko  Haahtela, V. A. Haila ; piirrokset Erkki Tanttu. Otava 1951, 4. muutt. painos 1956, 8. muutt. painos 1961, 10. muutt. painos 1964
* *Sanan mahti 4 : Kansalliskirjallisuuden lukemisto* ; toim.  V. A. Haila, Eino Kauppinen. Otava 1952, 8. painos 1977
* *Suomen oppikirja oppikouluja varten* ; kirj. V. A. Haila, Anna Isoniemi. Otava 1954, 8. painos 1964

## Lähteet
* 
* Wikiaineisto : Kuka kukin oli 1961

### Viitteet
Erika Husberg

**Erika Josefina Husberg** (25. maaliskuuta 1849 – 5. marraskuuta 1936 Vaasa) oli suomalainen ruotsin kielellä kirjoittanut runoilija, joka käytti nimimerkkiä *Eva*.

## Teoksia
* *Äpplen och surkart*; dikter af Eva.     Söderström & C:o, Helsingfors 1910

## Lähteet
*
Julia Loenbom

**Julia Sofia Maria Loenbom** (18. elokuuta 1843 Loviisa – 31. heinäkuuta 1936 Helsinki) oli suomalainen ruotsin kielellä kirjoittanut näytelmäkirjailija.

## Teoksia
* *Under toffeln* : skämt med sång i en akt. St. Michel 1889

## Lähteet
*
HMS Andromeda (F57)

**HMS Andromeda** (viirinumero F57) oli Britannian kuninkaallisen laivaston Leander-luokan fregatti Falklandin sodassa.

## Valmistus

Alus tilattiin Yarrow Shipbuildersilta, missä köli laskettiin 25. huhtikuuta 1966. Se laskettiin vesille 24. toukokuuta 1967 ja valmistui 2. joulukuuta 1968 kolmannen sarjan ensimmäisenä aluksena.

## Palvelus
Palvelukseen oton jälkeen alus määrättiin Kaukoitään, missä se osallistui 1969 Beirapartioihin. Niiden tarkoituksena oli valvoa Rhodesian ja Mozambiquen välistä öljykauppaa. Seuraavat vuodet alus kotivesillä.

Islannin julistettua 200 merimailin talousalueen alus suojasi brittiläisiä troolareita alueen sisäpuolella. Niin kutsutun toisen turskasodan aikana se joutui islantilaisen vartioalus *Odinin* yliajamaksi. Turskasodasta vapauduttuaan alus määrättiin taas Kaukoitään, jossa se oli 1972-1973. Se palasi kotivesille vuoden 1973 lopulla osallistuen harjoituksiin ja partiointiin Islannin vesillä. Vuonna 1974 alus osallistui Kyproksen brittiväestön evakuointeihin Turkin hyökättyä saarelle. Joulukuussa 1975 alus osallistui kolmanteen turskasotaan, jonka kestäessä se kolaroi islantilaisen vartioalus *Tyrin* kanssa ja tammikuussa 1976 jäi *Thorin* yliajamaksi.

Alus oli modernisoitavana 1978-1980, jolloin sille asennettiin Exocet- ja Sea Wolf -ohjukset, jotka paransivat sen meri- ja ilmamaalien torjuntakykyä.

Alus saapui vasta 26. toukokuuta Falklandeille niin kutsutun Bristolin ryhmän mukana. Alueella alus oli lähinnä saattajana ja se ei kärsinyt vaurioita argentiinalaisten iskuissa. Alus lähti elokuussa kotimatkalle ja se saapui syyskuussa Britteinsaarille. Alus poistettiin palveluksesta 1993 ja myytiin 1995 ilman ohjusaseistusta Intian laivastolle, joka nimesi sen *INS Krishnaksi*.

## Lähteet

*
*

### Viitteet
Armas Antila

**Armas Valfrid Antila** (13. maaliskuuta 1903 Lapua – 15. toukokuuta 1953 Lapua) oli suomalainen pappi ja kirjailija. 

Antilan vanhemmat olivat pankinjohtaja Valfrid Antila ja Iida Katariina Rintala. Hän pääsi ylioppilaaksi 1921 ja suoritti teologian erotutkinnon 1926. Antila toimi Kainuun kristillisen kansanopiston johtajana 1930–1948 ja Herättäjä-Yhdistyksen toiminnanjohtajana 1948–1953. Hän sai rovastin arvon 1948.

Antila toimitti 1942–1943 *Ristirahvas : hengellinen kuukausijulkaisu Itä-Karjalaa varten*-nimistä lehteä.

Armas Antila oli naimisissa vuodesta 1927 Kerttu Pasasen kanssa.

## Teokset
* *Jo on aika: etsiville sieluille: nuorille ja vanhoille heränneille*. Kainuulaiskirjeitä 1. Kajaani 1934
* *Kainuun kansanopisto 1909–1934*; toim. Armas Antila. Kainuun kansanopisto, Kajaani 1934
* *Kainuun nuorisolle; Miksi kirjoitan?; Uusi rakkaus; "Korpipiru"*. Kainuulaiskirjeitä 4. Kainuun kansanopisto, Kajaani 1937
* *Pieni pääskynpoika*. Lasten kirjasia n:o 8. Herättäjä, Lapua 1938
* *Nuorisokasvatuskysymys*. Tekijä, Kajaani 1939
* *Antti solmii sota-avioliiton: keskustelua avioliittokysymyksestä*. Asevelipapit, Helsinki 1944
* *Elämän lähteille: kirkkotietoa nuorille*; tekijät Armas Antila, Toivo Laitinen. Kirjapaja, Helsinki 1944, 2. painos 1945
* *Pyhien asioitten puolesta: sana vieraantumisen aikana*. Herättäjä, Lapua 1948, 2. painos 1949
* *Paavon jäljillä*. Herättäjä-yhdistys, Lapua 1950, 2. painos 1952
* *Viimeinen vaivattu: kokoelma kertomuksia*. Herättäjä-yhdistys, Lapua 1951, 3. painos 1972
* *Kohti isänmaata*; kirj. Väinö Malmivaara, Olavi Kares, Armas Antila. Herättäjä-yhdistys, Lapua 1952

## Lähteet

*  (Vanhentunut linkki, ei Internet Archivessa)
* Wikiaineisto: Kuka kukin oli 1961
Diamond Jenness

**Diamond Jenness** (10. helmikuuta 1886 Wellington –  29. marraskuuta 1969 Chelsea) oli uusiseelantilaissyntyinen kanadalainen antropologi. Jenness kutsuttiin vuonna 1913 osallistumaan nelivuotiselle tieteelliselle tutkimusmatkalle Arktiseen Kanadaan, josta alkoi hänen 65-vuotinen uransa Kanadan alkuperäisväestön parissa. Jennessiä pidetään yhtenä Kanadan 1900-luvun merkittävimmistä antropologeista.

## Lähteet
Gösta Moliis-Mellberg

**Levi Gösta Sigfrid Moliis-Mellberg** (21. joulukuuta 1883 Helsinki – 13. maaliskuuta 1971 Helsinki ) oli suomalainen pappi, filosofian tohtori  ja ruotsin kielellä kirjoittanut kirjailija. 

Moliis-Mellberg valmistui 1908 filosofian kandidaatiksi. Hän opiskeli sitten teologiaa ja toimi 1910–1912 Hangöbladet-lehden päätoimittajana. Moliis-Mellberg vihittiin papiksi 1913 ja hän toimi sitten pappina eri maaseurakunnissa 1913–1925 ja sen jälkeen 1925–1956 Helsingin pohjoisen ruotsalaisen seurakunnan kirkkoherrana. Hän väitteli filosofian tohtoriksi 1928.

Toisen maailmansodan aikana Moliis-Mellberg toimi juutalaisten puolestapuhujana.

## Teoksia
* *Skugga och sol : små prov på vers*. Söderström, Helsingfors 1910
* *Den svenska psalmboksrevisionens grundtankar : en historisk granskning* ; väitöskirja. Helsingfors 1926
* *Där lyser ett sken över vägen*. Söderström, Helsingfors 1930
* *Helsingfors norra svenska församling 25 år : minnesskrift* ; red. av G. Moliis-Mellberg. Helsingfors norra svenska församling, Helsingfors 1932
* *Guds ord och vägar : betraktelser över kyrkoårets texter : första samlingen*. Söderström, Helsingfors 1938
* *I troslivets värld : Guds ord och vägar 2*. Söderström, Helsingfors 1939
* *Helsingin hautausmaat kuvissa / Helsingfors begravningsplatser i bild* ; toim. H. J. Viherjuuri ; toimituskunta Paavo Virkkunen, G. Moliis-Mellberg, Alvar Renqvist. Otava 1940
* *Sökare inför Kristus : dagliga betraktelser*. Förbundet för svenskt församlingsarbete i Finland, Helsingfors 1947, 2. omarbetade upplaga Söderström, Helsingfors 1959
* *Gud, människan och den apostoliska tron : föredrag vid synodalmötet i Borgå stift den 7-9 oktober 1952*. Borgå 1953

## Lähteet
* 
*
Arvo Kippola

**Arvo Aukusti Kippola** (9. heinäkuuta 1924 Ylivieska – 21. maaliskuuta 1975 Heinola) oli suomalainen kirjailija. Hän oli Itä-Häme-lehden kirjallisuustoimittaja.

## Teokset
* *Vapautta yli rajaviivan : herätyskirjanen nykyajan ihmisille*. Kuva ja sana, Helsinki 1951
* *Lätäkkö ja valtameri*. Kuva ja sana, Helsinki 1952
* *Heinolan säästöpankki 1883-1958*. Heinolan säästöpankki, Heinola 1958
* *Sarvet ja siivet*. Gummerus 1966

## Lähteet

## Aiheesta muualla
* Arvo Kippolan kirjoitus Heino-Seuran sivulla
Erika Ender

**Erika Leopoldine Margot Ender** (17. toukokuuta 1913 Pietari – 17. huhtikuuta 1988 Helsinki) oli suomalainen kirjailija. 

## Teoksia
* *Mummon vihannestarha* : kuvakirja. Kuvataide, Helsinki 1936 (ruotsiksi nimellä *Mormors köksträdgård*. Bildkonst, Helsingfors 1937)
* *Lumottu lentokone : seikkailusatu lapsille*. Suomen kansakoulunopettajain liitto, Helsinki 1949
* *Posliininmaalauksen opas*. Karisto 1955, 2. painos 1956, 3. lis. painos 1960, 4. uud. painos 1980
* *Tie onnenmaahan*. Karisto 1955
* *Posliininmaalausmalleja*. Karisto 1957
* *Posliininmaalaus*. Karisto 1959
* *Rakastan, siis olen*. Karisto 1979

## Lähteet
*
Elsa Erho

**Elsa Erho** (sukunimi vuoteen 1927 *Ekholm*; 27. maaliskuuta 1904 Ruokolahti – 16. tammikuuta 1992) oli suomalainen lehtori, kirjallisuudentutkija ja suomentaja.

Erho pääsi ylioppilaaksi 1922 ja valmistui filosofian kandidaatiksi ja maisteriksi 1928 sekä lisensiaatiksi 1955. Hän väitteli tohtoriksi 1957 aiheenaan kirjailija Maiju Lassila.

Erho toimi 1931–1967 Turun suomalaisen yhteiskoulun lehtorina sekä 1965–1971 Turun yliopiston ja Åbo Akademin kotimaisen kirjallisuuden dosenttina. Hän oli naimisissa 1928–1950 oikeusneuvosmies Hugo Rautun kanssa.

## Teoksia
* *Maiju Lassila (Algoth Untola) : kirjallishistoriallinen tutkimus* ; väitöskirja (Turun yliopisto). Tekijä, Turku 1956
* *[[Jorma Korpela]]n kirjallisista virikkeistä*. Eripainos Sananjalka 13, 1971. Turun yliopiston kotimaisen kirjallisuuden laitos, Turku 1971
* *Tohtori Finckelman -romaanin laina-aineksista*. Eripainos Kirjallisuudentutkijain seuran vuosikirja 26, 1972. Turun yliopiston kotimaisen kirjallisuuden laitos, Turku 1972

## Suomennoksia
* Marea Lambert Gally : *Rakkautta ei voi paeta* : romaani. Mantere, Helsinki 1948 (alkuteos *Flight into love*)

## Lähteet
*
Lynne Cox

**Lynne Cox** (s. 1957 Boston, Massachusetts) on yhdysvaltalainen pitkän matkan avovesiuimari ja kirjailija. Cox tunnetaan kenties parhaiten hänen uinnistaan Beringinsalmen yli Pienen-Diomeden saarelta Yhdysvalloista Ison-Diomeden saarelle Neuvostoliittoon vuonna 1987. Lynne Coxin hallussa on useita ennätyksiä ja hänen mukaansa on nimetty asteroidi 37588 Lynnecox.

## Lähteet
Fanny Stenroth

**Fanny Carolina Johanna Stenroth** (25. heinäkuuta 1867 Valkeala – 17. huhtikuuta 1953 Heinola) oli suomalainen seminaarin opettaja ja näytelmäkirjailija.

Stenrothin vanhemmat olivat kappalainen Carl Gustaf Stenroth ja tämän toinen vaimo Adelaide Carolina Rosalie Colliander. Stenroth kävi tyttökoulun 1884, professori Georg Aspin voimisteluopiston 1886, J. Arvedsonin sairasvoimisteluopiston Tukholmassa 1891. Hän teki opintomatkat Ruotsiin ja Norjaan 1907, Ruotsiin, Keski-Eurooppaan ja Italiaan 1910. 

Stenroth oli Jyväskylän suomalaisen tyttökoulun voimistelunopettaja 1888–1902, Heinolan seminaarin terveysopin ja voimistelunopettaja 1902–1934. Jyväskylän kuuromykkäinkoulun tuntiopettaja 1897–1902, liikuntakasvatuskurssin johtaja kuusi kertaa vuosina 1907–1917. Hän oli Heinolan kaupungin terveyshallinnon lautakunnan jäsen vuoteen 1925, Heinolan NMKY:n puheenjohtaja vuodesta 1906, Mannerheimin Lastensuojeluliiton Heinolan osaston puheenjohtaja vuodesta 1935. 

## Teoksia
* *Kansakoulun voimistelukaavoja*. Otava 1910
* *Kansakoulun voimisteluopetuksen edistämisestä*. Otava 1916
* *Voimistelukaavoja naisvoimistelua varten*. Otava 1917
* *Lapsivoimistelua: voimistelun käsikirja alkuopetusta varten: 1 osa*. Otava 1919, 2. painos 1922, 3. painos 1926
* *Laululeikkejä lapsille ja nuorisolle*; toim. Fanny Stenroth. Otava 1921
* *Kansakoulun voimistelua: ylemmän maalaiskansakoulun ohjelmisto*. Otava 1923, 2. painos 1929
* *Laululeikkejä 2 ja vuorokeskusteluja lapsille ja nuorille*; toim. Fanny Stenroth. Otava 1924
* *Koulujuhlien ohjelmistoa: kaksitoista vuorokeskustelua leikkeineen*. Otava 1926, 2. painos 1933
* *Koulujuhlien ohjelmistoa 2: pieniä satunäytelmiä leikkeineen. Otava 1928
* *Laululeikkejä lapsille ja nuorille: valikoima entisiä ja uusia*; toim. Fanny Stenroth. Otava 1930
* *Koulujuhlien ohjelmistoa 3 : pieniä satunäytelmiä laululeikkeineen. Otava 1931
* *Alakansakoulun voimistelua ja leikkiä*: *Lapsivoimistelua* -teoksen uusittu laitos. Otava 1936
* *Joulutiukunen : joulu- ja muita satunäytelmiä sekä kuusijuhlien joulupukkiyllätyksiä*. Otava 1937

## Lähteet
* 

### Viitteet
Hilma Montell

**Hilma Natalia Montell** (19. joulukuuta 1853 – 19. marraskuuta 1932 Loviisa) oli suomalainen ruotsin kielellä kirjoittanut kirjailija, joka käytti nimimerkkiä *Thora*.

## Teoksia
* *Humoresker och småplock*; af Thora.        Edlund, Helsingfors 1885

## Lähteet
*
Uuno Renvall

**Uuno Mikael Renvall** (17. syyskuuta 1877 Turku – 20. huhtikuuta 1918 Kouvola) oli suomalainen kirkkoherra ja kirjailija.

Renvallin vanhemmat olivat arkkipiispa Torsten Thure Renvall ja Amanda Sofia Limnell. Hän pääsi ylioppilaaksi 1895 Turun ruotsalaisesta klassillisesta lyseosta ja opiskeli Helsingin yliopistossa valmistuen filosofian kandidaatiksi 1898. Renvall suoritti sitten 1901 teologian erotutkinnon, ja hänet vihittiin papiksi samana vuonna. Renvall oli kirkkoherrana Ruskolla 1906–1913 ja Haminassa 1913–1918.

Suomen sisällissodan aikana Renvall järjesti Haminassa hartauskokouksia, joissa arvosteltiin punaisten toimintaa. Punaisten johtajana Haminassa toiminut Jaakko Uski oli ennen sotaa ollut mukana Jehovan todistajien toiminnassa ja saattoi sen vuoksi suhtautua vihamielisesti valtionkirkkoon ja sen edustajana Haminassa toimineeseen Renvalliin. Punaisten epäluuloja lisäsi myös se, että Uuno Renvallin veli Heikki Renvall oli valkoisten Vaasan senaatin jäsen, ja maaliskuussa 1918 lehdissä julkaistiin Heikki Renvallin lausunto, jossa tämä vaati kaikkien punaisten johtajien hirttämistä ja punaisten alistamista kansalaisoikeuksia vailla olevaksi paarias-luokaksi sodan jälkeen. Uuno Renvall pidätettiin 3. maaliskuuta yhdessä Vehkalahden kirkkoherran Gustaf Adolf Tauben ja kappalaisen Adolf Mannisen kanssa syytettynä valkoisten avustamisesta. Papit lähetettiin huhtikuussa 1918 Kouvolan miliisivankilaan ja Kouvolan salaisen tutkijakomitean kuulusteltaviksi. Heidät teloitettiin 20. huhtikuuta ns. Tommolan veripellolla lähellä Kouvolaa.

Renvall oli naimisissa vuodesta 1906 Sigrid Maria Weissmanin kanssa. Heidän poikansa oli historiantutkija ja Helsingin yliopiston kansleri Pentti Renvall.

## Teoksia
Omalla nimellä:
* *Siirtolaisen opas : Suomen Merimieslähetysseuran ja Suomi-synodin toimittama* ; toimitustyön tehnyt Uuno Renvall. Suomen Merimieslähetysseura, Helsinki 1910
* *Själfbiografiska anteckningar af Torsten T. Renvall* ; utg. af Uuno Renvall. S. Renvall, Åbo 1917
* *Torsten T. Renvalls bref till sin son* ; med anledning af hans hundraårsdag 19 23/10 17 utg. af Uuno Renvall. S. Renvall, Åbo 1917
* *Äidin rukous y.m. kertomuksia pienille lapsille*. Suomen Merimieslähetysseura, Helsinki 1917
Nimimerkillä *Mikael*:
* *Nuorison elämästä : ”Tähdelle” kirjoittanut Mikael*. Tähden novellikirjasto 1. Tähti, Turku 1906

## Lähteet
* 
* 
* Mirja Turunen : *Veripellot - Sisällissodan surmateot Pohjois-Kymenlaaksossa 1918* Atena Kustannus Oy, Jyväskylä 2008 , Uuno Renvallista ss. 125–127, 131 ja 135
Novhorod-Siverskyi

**Novhorod-Siverskyi** (, ) on kaupunki Ukrainan Tšernihivin alueella. Se sijaitsee Dneprin sivujoen Desnan varrella. Kaupunki on Novhorod-Siverskyin piirin keskus. Siellä on Homelin ja Unetšan väliseltä rautatieltä Novozybkovissa haarautuvan sivuradan pääteasema. Asukkaita on noin 12&nbsp;600 (vuonna 2021).

Kaupunki tunnettiin vuodesta 1096 lähtien Severskin ruhtinaskunnan keskuksena. Sen ruhtinaan Igor Svjatoslavitšin hyökkäystä kumaaneja vastaan kuvataan Laulussa Igorin sotaretkestä. Mongolivalloittajat hävittivät kaupungin vuonna 1239. Myöhemmin se kuului Brjanskin ruhtinaskuntaan ja Liettuan suuriruhtinaskuntaan. Vuonna 1503 Novhorod-Siverskyi liitettiin Venäjään, vuonna 1618 Puolaan ja vuonna 1667 jälleen Venäjään. Vuonna 1782 siitä tuli käskynhaltijakunnan keskus ja vuonna 1797 Tšernigovin lääniin kuulunut kihlakuntakaupunki.

1900-luvun alussa Novhorod-Siverskyin 12&nbsp;500:sta asukkaasta yli kolmannes oli juutalaisia ja loput etupäässä ukrainalaisia. Vuonna 1918 ja vuosina 1941–1943 kaupunki oli saksalaisten miehittämä. Neuvostoaikana siellä toimi rakennustarvike-, elintarvike- ja kevyttä teollisuutta.

Nähtävyyksiin kuuluvat 1600–1700-lukujen vaihteessa rakennettu Neitsyt Marian kuolonuneen nukkumisen katedraali kellotapuleineen, puinen Nikolauksen kirkko (1760), Kristuksen kirkastumisen luostarin rakennukset (muun muassa Giacomo Quarenghin suunnittelema katedraali, 1791–1796), keskustan riemukaari (1786–1787) ja 1700–1800-lukujen vaihteessa pystytetty kauppahalli. Kaupungissa on kotiseutumuseo.

## Lähteet

## Aiheesta muualla

* Novhorod-Siverskyille omistettu sivusto ,
Lutfi Kolgjini

**Lutfi ”Ludde” Kolgjini** (s. 9. joulukuuta 1959 Ferizaj, Jugoslavia) on ruotsalainen raviohjastaja ja -valmentaja. Hän syntyi Kosovon eteläosassa sijaitsevassa Ferizajn kaupungissa, josta hänen perheensä muutti Ruotsiin vuonna 1967.

Kolgjini alkoi työskentelyn hevosten parissa 1980-luvulla ja sai valmentajalisenssin vuonna 1986. Ruotsin huipulle hän nousi 1990-luvun alussa ja voitti kotiratansa Jägersron ajajaliigan ensimmäisen kerran vuonna 1993. Vuonna 1982 alkaneen ohjastajanuransa tuhannennen voiton Kolgjini ajoi 2007 ja 2000:nen 2020.

Nykyään Kolgjini pitää yhtä Ruotsin suurimmista kilpatalleista. Hänellä on valmennuksessaan yli 200 hevosta Jägersron raviradalla Malmössä sekä Lundin kunnassa sijaitsevalla maaseututallilla. Tallit työllistävät 35 työntekijää. Kolgjinin hevoset juoksevat säännöllisesti Keski-Euroopassa sekä myös joissakin suurissa kilpailuissa Pohjois-Amerikassa. Tunnetuimpia hänen hevosiaan ovat olleet muun muassa Going Kronos, Viking Kronos, Raja Mirchi ja Revenue. Suomessa Kolgjini on vieraillut useasti. Vuonna 2012 hänen valmentamansa Sebastian K. voitti Finlandia-ajon Björn Goopin ohjastamana.

Myös Lutfi Kolgjinin pojat Adrian (s. 1993) ja Dante (s. 1999) Kolgjini ovat raviohjastajia.

## Lähteet

## Aiheesta muualla

*Kolgjinin taliin kotisivut 
*Kolgjinin tilastot Svensk Travsportin sivuilla
Wish Wizard

**Wish Wizard** on vuonna 2014 ensi-iltansa saanut 18-minuuttinen fantasiaelokuva. Elokuvan pääosia esittävät Kimberly Voegele, Kabrina Cressey, Daria Stachowiak, Morgan Freeman, Ed Begley Jr., Kathryn Joosten, David Koechner ja Bobb'e J. Thompson. Elokuvassa kaksi lasta toivovat, että heidän vanhempansa kuuntelisivat heidän unelmiaan, minkä seurauksena yllättäen koko maailma avautuu heille. Elokuvan on ohjannut André Gordon.

## Lähteet

## Aiheesta muualla
*
In the Middle of Nowhere

**In the Middle of Nowhere** on Modern Talkingin albumi vuodelta 1986. Albumi nousi listaykköseksi Saksassa, sekä nousi kymmenen parhaan joukkoon muissakin Euroopan maissa.

Albumi sisältää perinteisten rakkauslaulujen ohella fantasiaa (*Riding on a White Swan* ja *Stranded in the Middle of Nowhere*), mutta tällä kertaa myös kolme itämaista vaikutteita ottanutta kappaletta peräjälkeen, eli *The Thousand Lonely Drums*, *Lonely Tears in Chinatown* ja *In Shaire*.

## Kappaleet
# "Geronimo's Cadillac" - 3:21
# "Riding on a White Swan" - 3:56
# "Give Me Peace on Earth" - 4:15
# "Sweet Little Sheila" - 3:06
# "Ten Thousand Lonely Drums" - 3:33
# "Lonely Tears in Chinatown" - 3:33
# "In Shaire" - 3:46
# "Stranded in the Middle of Nowhere" - 4:34
# "The Angels Sing in New York City - 3:36
# "Princess of the Night" - 3:57

## Lähteet
Meltdown (elokuva)

**Meltdown** (, tunnetaan myös nimellä **High Risk**) on hongkongilainen toimintakomedia vuodelta 1995. Elokuva parodioi osittain elokuvia *[[Die Hard]]* ja *[[Speed – Kuoleman kyydissä]]*. Elokuvan pääosia esittävät Jet Li, Jacky Cheung, Chingmy Yau, Yang Chung Hsien ja Charlie Yeung. Elokuvan on ohjannut Wong Jing. Elokuva oli Kelvin Wongin viimeinen.

## Aiheesta muualla
* 
* 
*
Gertrud Zilliacus

**Gertrud Charlotta Zilliacus** (23. joulukuuta 1864 Turku – 29. toukokuuta 1948) oli suomalainen ruotsin kielellä kirjoittanut kirjailija, joka käytti kirjailijanimeä **Kai Voss** ja nimimerkkiä *Samuel Henriksson*.

## Teoksia
Nimimerkillä *Kai Voss*:
* *Philips väst* : huvinäytelmä. Svenska Teatern 1924
Nimimerkillä *Samuel Henriksson* :
* *Djävulens bländverk*. Bonnier, Stockholm 1935

## Lähteet
*
HMS Penelope (F127)

**HMS Penelope** (viirinumero F127) oli Britannian kuninkaallisen laivaston Leander-luokan fregatti Falklandin sodassa.

## Valmistus

Alus tilattiin Vickers Armstrongilta Barrow-in-Furnessista, missä köli laskettiin 14. maaliskuuta 1961. Se laskettiin vesille 17. elokuuta 1962 ja valmistui 31. lokakuuta 1963.

## Palvelus
Palvelukseen oton jälkeen alus liitettiin 20. fregattilaivueeseen. Alus siirrettiin 1966 telakalle modernisoitavaksi, jolloin se muutettiin koealukseksi. Tehtävän muutoksen vuoksi suuri osa aluksen aseistuksesta poistettiin muun muassa etukannen kaksiputkinen 4,5 tuuman pääase. Vuonna 1968 alus osallistui Aer Lingusin lennon 712 pelastustoimiin Irlanninmerellä. Alus osallistui 1969 Kielin festivaaleihin Länsi-Saksassa. Seuraavina vuosina aluksella toteutettiin erilaisia kokeita kuten Sea Wolf -ohjusten koeammuntoja 1977. Alukselle asennettiin 1981 Exocet-ohjusten laukaisualusta.

Alus osallistui Falklandin sotaan Bristolin ryhmässä sisaralustensa *[[HMS Minerva (F45)|HMS Minervan]]* ja *[[HMS Andromeda (F57)|HMS Andromedan]]* kanssa. Osasto saapui Falklandeille vasta 26. toukokuuta, jonka jälkeen alus oli lähinnä suojaustehtävissä kuten suojatessaan vaurioitunutta *[[HMS Argonaut (F56)|HMS Argonautia]]* toukokuun lopulla. Aluksen Westland Lynx-helikopteri laukaisi 13. kesäkuuta Sea Skua -ohjuksen maihin ajettuun Argentiinan laivaston partioalukseen *[[ARA Rio Iguazu]]un*. Alus palasi syyskuussa sotatoimien päätyttyä kotimaahan.

*Penelope* palasi Falklandeille partiomatkalle, mistä se palasi kesäkuussa 1983. Seuraavana vuonna se kävi jälleen Etelä-Atlantilla. Vuonna 1988 alus menetti ohjattavuuden, jolloin se törmäsi Kanadan laivaston tukilaivaan *[[HMCS Preserver]]iin*, jolloin kumpikin alus kärsi suuria vahinkoja.

## Ecuadorin laivaston ''Presidente Eloy Alfaro''
Alus poistettiin palveluksesta 1991 ja myytiin Ecuadorille. Alus aloitti palveluksensa Ecuadorin laivastossa nimellä *Presidente Eloy Alfaro*. Alus poistettiin palveluksesta 19. maaliskuuta 2008 ja romutettiin.

## Lähteet

*
*

### Viitteet
Tyyne Kettunen

**Tyyne Vilhelmiina Kettunen** (29. syyskuuta 1935 Kiuruvesi – 4. elokuuta 1974 Kiuruvesi) oli suomalainen muistelmakirjailija.

## Teoksia
* *Akun eväät, muistelmia lapsuuden kodista*. Kuvaus saarnaaja Aku Rädyn elämästä. Herättäjä-yhdistys, Lapua 1978

## Lähteet
*
HMS Minerva (F45)

**HMS Minerva** (viirinumero F45) oli Britannian kuninkaallisen laivaston Leander-luokan fregatti Falklandin sodassa.

## Valmistus

Alus tilattiin Alexander Stephen and Sonsilta Greenockista Glasgow'sta, missä köli laskettiin 3. kesäkuuta 1963. Se laskettiin vesille 8. heinäkuuta 1964 ja valmistui 15. huhtikuuta 1966.

## Palvelus
Alus oli 1968 Länsi-Intian saaristossa sijoitettuna Bermudalle näyttämässä lippua. Vuonna 1970 alus oli mukana Beira-partioissa valvomassa Rhodesian öljykauppaa ennen vierailujaan Aasiassa ja Tyynellä valtamerellä. 

Marraskuussa 1972 prinssi Charles liittyi aluksen miehistöön. Seuraavan vuoden helmikuussa se vieraili Karibialla, jossa se osallistui useisiin laivastoharjoituksiin ennen marraskuista paluutaan Britteinsaarille. Alus palasi 1975 Karibialle.

Joulukuusta 1975 maaliskuuhun 1979 alus oli modernisoitavana, jolloin alukselle asennettiin Exocet-ohjusten laukaisualusta. Koeajoissa aluksen kattila räjähti ja se piti hinata Chathamin telakalle korjattavaksi. Seuraavan vuoden joulukuussa aluksen päälle kaatui myrskyssä telakkanosturi, joka vaurioitti aluksen kansirakenteita.

Vuonna 1980 alus oli Välimerellä, jossa se osallistui Naton sotaharjoitukseen. Alus muun muassa varjosti Neuvostoliiton laivaston lentotukialus *[[Kijev (lentotukialus)|Kijeviä]]*. Seuraavana vuonna alus oli harjoituksissa Persianlahdella.

Alus osallistui 1982 Falklandin sotaan Bristolin ryhmässä sisaralustensa *[[HMS Penelope (F127)|HMS Penelopen]]* ja *[[HMS Andromeda (F57)|HMS Andromedan]]* kanssa. Osasto saapui Falklandeille vasta 26. toukokuuta, jonka jälkeen alus oli lähinnä suojaustehtävissä. Alus ei vaurioitunut sodan aikana, ja se palasi syyskuussa Devonportiin.

Marraskuussa alus törmäsi Rothesay-luokan fregatti *[[HMS Yarmouth (F101)|HMS Yarmouthiin]]*. Vuoden 1984 lopulla alus palasi Etelä-Atlantille, mistä se palasi kotimaahan 1985. Alus poistettiin palveluksesta maaliskuussa 1992 ja myytiin romutettavaksi vuotta myöhemmin.

## Lähteet

*
*

### Viitteet
Markku Löytönen

**Markku Kalervo Löytönen** (s. 4. tammikuuta 1955 Espoo) on suomalainen maantieteilijä, joka on ansioitunut myös tietokirjailijana. Löytönen on työskennellyt kulttuurimaantieteen professorina Helsingin yliopistossa vuodesta 1999 ja tätä ennen maantieteen professorina Turun yliopistossa vuosina 1998–1999. Vuosina 2008–2009 hän oli Helsingin yliopiston vararehtorina. Löytönen toimi Suomen tietokirjailijat ry:n puheenjohtajana 2012–2020.

Löytösen tieteellisen erikoistumisen kohteita ovat terveysmaantiede, paikkatietojärjestelmät sekä tutkimusmatkailu ja tutkimusmatkailun historia.

## Yleistajuisia teoksia
* Markku Löytönen (toim.): *Matka-arkku: Suomalaisia tutkimusmatkailjoita* SKS 1989
* Markku Löytönen ja Miisa Waismaa: *Eteläisten merten salaisuus* SKS 1996
* Markku Löytönen ja Laura Kolbe (toim.): *Suomi: Maa, kansa, kulttuurit* SKS 1999
* Markku Löytönen ja Miisa Waismaa: *Arabian salaperäinen vaeltaja: Tutkimusmatkaaja G. A. Wallin* SKS 2001
* Markku Löytönen ja Riikka Jäntti (kuvitus): *Uutta maailmaa tutkimassa: Tutkimusmatkaaja Pehr Kalm Pohjois-Amerikassa* SKS 2004. 
* Markku Löytönen ja Riikka Jäntti (kuvitus): *Koillisväylän löytäjä: Tutkimusmatkaaja Adolf Erik Nordenskiöld Jäämerellä* SKS 2005. 
* Markku Löytönen ja Riikka Jäntti (kuvitus): *Viidakkotanssi: Tutkimusmatkaaja Rafael Karsten Ecuadorissa*. Helsinki: SKS 2007. 
* Markku Löytönen ja Anton Eskola (toim.): *Suomalaisia puheita* SKS 2013

## Tunnustuksia
* Tieto-Finlandia 1990 teoksesta *Matka-arkku: Suomalaisia tutkimusmatkailjoita*
* Tiedonjulkistamisen valtionpalkinto 1990
* Vuoden tiedekirja -palkinto 1990
* Suomen tietokirjailijat ry:n Tietopöllö-palkinto tieteen popularisoinnista, erityisesti lasten tietokirjallisuudesta 2004
* Lauri Jäntin säätiön Tieto-Lauri-palkinto parhaasta lasten ja nuorten tietokirjasta 2009
* Maanpuolustuskorkeakoulun myöntämä sotatieteiden kunniatohtorin arvo 2018

## Lähteet

## Aiheesta muualla
* Markku Löytönen Helsingin yliopiston tutkimusportaalissa
Väinö Jaakkola

**Väinö Jaakkola** (17. syyskuuta 1888 Rantsila – 17. tammikuuta 1942 Oulainen) oli suomalainen kustannusvirkailija ja kaunokirjallisuuden suomentaja.

Maanviljelijäperheeseen syntynyt Jaakkola pääsi ylioppilaaksi 1906 Oulun lyseosta ja opiskeli sitten kieliä Helsingin yliopistossa. Hän toimi vuoteen 1912 saakka kustannusvirkailijana WSOY:n palveluksessa. Jaakkola suomensi vuosina 1914-1941 24 englannin-, ranskan-, norjan- ja tanskankielistä kirjaa pääasiassa WSOY:lle. Hän suomensi muun muassa viisi Mazo de la Rochen Jalna-sarjan kirjaa, Sigrid Undsetin teoksen *Kevät* ja Dale Carnegien teoksen *Miten saan, ystäviä, menestystä, vaikutusvaltaa*.

Keuhkosairaudesta kärsinyt Jaakkola asui pääasiassa Helsingissä ja välillä myös kotiseudullaan Oulaisissa. Hänen harrastuksiinsa kuului valokuvaus. 

## Suomennoksia
* Victor Cherbuliez : *Kosto*. WSOY 1914
* Emile Zolá : *Unelma*. WSOY 1914
* Florence L. Barclay : *Shenstonen rouva*. WSOY 1915 (yhdessä O. A. Joutsenen kanssa)
* C. J. Cutcliffe Hyne : *Kapteeni Kettlen seikkailut*. WSOY 1915
* Rudyard Kipling : *Meren urhoja : kertomus suurilta matalikoilta*. WSOY 1915
* Henry van Dyke : *Tarina neljästä tietäjästä*. WSOY 1916
* Hendrik Conscience : *Flanderin leijona* : historiallinen romaani muinais-Belgiasta. WSOY 1919
* Marion F. Crawford : *Arethusa : Konstantinopolin orjatar*. WSOY 1919
* Stanley Weyman : *Todellinen aatelismies*. Gummerus 1919
* B. M. Croker : *Petoksen pauloissa*. Gummerus 1920
* Richard Harding Davis : *Onnen sotureita*. WSOY 1920
* Neil Munro : *Nuppu*. Kustannus Oy Kirja, Helsinki 1923
* Charles Reade : *Luostari ja kotiliesi : kertomus keskiajalta*. WSOY 1923, Reino Rauanheimon nuorisoa varten lyhentämä versio WSOY 1955
* Bernard Shaw : *Herra Byronin ammatti*. WSOY 1923
* Sigrid Undset : *Kevät*. WSOY 1924
* Mazo de la Roche : *Jalna*. WSOY 1937
* Dale Carnegie : *Miten saan ystäviä, menestystä, vaikutusvaltaa*. WSOY 1938
* Sinclair Lewis : *Tuhlaajavanhemmat*. WSOY 1938
* Mazo de la Roche : *Jalnan perhe*. WSOY 1938
* Sverre S. Amundsen : *Italialaispoika, langattoman keksijä*. WSOY 1939
* Mazo de la Roche : *Jalnan isäntä*. WSOY 1939
* Mazo de la Roche : *Jalnan perintö*. WSOY 1939
* Mazo de la Roche : *Jalnan kukoistus*. WSOY 1941
* Stanley E. Jones : *Voittoisa unelma*. WSOY 1953

## Lähteet
* 
* KirjastoVirman henkilögalleria : Väinö Jaakkola
HMS Conqueror (S48)

**HMS Conqueror** (viirinumero S48) on Britannian kuninkaallisen laivaston vuosina 1971-1990 palveluksessa ollut Churchill-luokan ydinsukellusvene. Se on maailman ainoa ydinsukellusvene, joka on upottanut vihollisaluksen torpedoimalla.

## Valmistus

Alus tilattiin Cammell Lairdilta Birkenheadistä, missä köli laskettiin 5. joulukuuta 1967. Alus laskettiin vesille 28. elokuuta 1969 ja valmistui 9. marraskuuta 1971.

## Palvelus
Alus lähti 4. huhtikuuta kohti Etelä-Atlanttia mukanaan SBS:n 6. laivue. Se saapui 18. huhtikuuta South Georgian rannikolle, missä SBS joukot siirrettiin *HMS Antrimille*. Aluksen tehtävänä oli varjostaa Argentiinan laivaston kahden hävittäjän saattaman risteilijää *[[ARA General Belgrano]]a*, jonka seurannan se aloitti 1. toukokuuta. Risteilijä oli kuitenkin hieman sotatoimialueen ulkopuolella. Sukellusveneen päällikkö Wreford-Brown sai hallitukselta luvan upottaa risteilijän, minkä jälkeen se laukaisi 1&nbsp;200 jaardin etäisyydeltä kolmen Mk.8 torpedon sarjan. Torpedoista kaksi osui risteilijään tuhoisin seurauksin ja kolmas saattajaan jääden suutariksi. Risteilijä upposi vieden mukanaan 323 merimiestä.

Sodan päätyttyä sukellusvene palasi Faslaneen. Alus poistettiin palveluksest 1990 Devonportissa.

## Lähteet
*
*

### Viitteet
Spirit (albumi)

**Spirit** on samannimisen yhdysvaltalaisyhtyeen esikoisalbumi vuodelta 1968. Sen on tuottanut Lou Adler ja levy-yhtiö on Adlerin perustama Ode Records. 

Albumi ei ollut kovin hyvä kaupallinen menestys, mutta kriitikot kehuivat sitä. 

## Kappaleet

; Sivu 1

# Fresh-Garbage (Ferguson)
# Uncle Jack (Ferguson)
# Mechanical World (Andes & Ferguson)
# Taurus (California)
# Girl in Your Eye (Ferguson)
# Straight Arrow (Ferguson)

; Sivu 2

# Topanga Windows (Ferguson)
# Gramophone Man (Ferguson, Locke, California, Andes & Cassidy)
# Water Woman (Ferguson)
# The Great Canyon Fire in General (Ferguson)
# Elijah (Locke)

Jousi- ja puhallinsoittimet on sovittanut Marty Paich. 

Soitinkappaleita ovat "Taurus" ja "Elijah". 

## Kokoonpano

* Mark Andes – basso, laulu
* Cassidy – rummut, lyömäsoittimet
* Randy California – kitarat
* John Locke – kosketinsoittimet
* Jay Ferguson – laulu, lyömäsoittimet

## Tuotantotiedot

* Tuottaja: Lou Adler
* Äänittäjät: Eirik Wangberg, Armin Steiner, Mike Leitz
* Taidesuunnittelu: Corporate Head
* Taiteellinen johtaja: Tom Wilkes
* Kansikuva: Guy Webster
* Takakannen yhtyekuva: Jay Thompson apulaisenaan Terry Clements / Marsh

Albumin kansikuva on koottu Spiritin viiden jäsenen kasvokuvista.

## Uudelleenjulkaisut

Albumin on julkaissut vuonna 2010 Sony Music Entertainment sarjassa *Original Album Classics* 5xCD (Epic 88697646982). Paketissa on viisi Spiritin ensimmäistä albumia. Tässä artikkelissa käsitellyn albumin oheen on lisätty ylimääräiset kappaleet:

# Veruska
# Free Spirit
# If I Had a Woman
# Elijah (versio #2)

Laulusolisti on mukana vain kappaleella "If I Had a Woman". Kappaleella "Veruska" yhtye esittää suoraviivaisinta hard-rockia.

## Cover-versiot

Wigwamin versio kappaleesta "Fresh-Garbage" on kokoelmalla *[[Fresh Garbage – Rarities 1969-1977]]*.

## Lähteet
* Spirit 5xCD *Original Album Classics* (Epic 88697646982) 2010

### Viitteet
HMS Courageous (S50)

**HMS Courageous** (viirinumero S50) on Britannian kuninkaallisen laivaston vuosina 1971-1992 palveluksessa ollut Churchill-luokan ydinsukellusvene. Alus on nykyään museoaluksena.

## Valmistus

Alus tilattiin Vickers Armstrongilta Barrow-in-Furnessista, missä köli laskettiin 15. kesäkuuta 1968. Alus laskettiin vesille 7. maaliskuuta 1970 ja valmistui 16. lokakuuta 1971.

## Palvelus
Maaliskuussa 1975 aluksen miehistö havaitsi Välimerellä Neuvostoliiton laivaston Echo II -luokan sukellusveneen, jonka äänijälki talletettiin SOSUS järjestelmään ja vahvistettiin merivalvontakoneen nauhoituksella. Alus seurasi Echo II:sta kahdeksan merimailin etäisyydeltä kaikkiaan 320 merimailia keskinopeuden ollessa 10-15 solmua.

Falklandin sodan alkaessa alus oli kuivatelakalla. Alus poistettiin 1992 palveluksesta ja museoitiin. Se on nykyään museoaluksena Devonportin telakalla.

## Lähteet
*
*

### Viitteet
Kassaatio (prosessioikeus)

**Kassaatio** ( <  'peruuttaa') tarkoittaa muutoksenhakukeinoa, jossa tuomioistuimen antama tuomio tai päätös saatetaan ylemmän muutoksenhakutuomioistuimen eli ylioikeuden tutkittavaksi sillä perusteella, että tuomiossa on sovellettu lakia virheellisesti. **Kassaatiotuomioistuin** voi ainoastaan kumota alemman oikeuden antaman tuomion ja palauttaa asian takaisin sinne käsiteltäväksi mutta ei voi muuttaa tuomiota.

Kassaatio ei ole käytössä Suomen tuomioistuinlaitoksessa, sillä Suomessa ylioikeudet (hovioikeudet) ja korkeimmat oikeudet (korkein oikeus ja korkein hallinto-oikeus) voivat muuttaa alemman oikeusasteen tuomioita harkintansa mukaan; myös hallinto-oikeudet voivat tietyissä tilanteissa muuttaa hallintoviranomaisten tekemiä päätöksiä. Poikkeuksen edellä mainitusta pääsäännöstä muodostavat kunnallis-, kirkollis- sekä aluevalitusmenettelyt, jotka ovat luonteeltaan laillisuusvalituksia, joita käsitellessään hallintotuomioistuin voi lähtökohtaisesti vain joko kumota (ja palauttaa) tai pitää voimassa viranomaisen päätöksen - kyse on siis kassatorisista muutoksenhakukeinoista. 

Kassaatio-oikeus on käytössä muun muassa Ranskassa (Cour de cassation), Belgiassa (Hof van Cassatie), Alankomaissa (Hoge Raad der Nederlanden), Liettuassa ja Virossa. 

## Lähteet
Se oli silloin, nyt on toisin

**Se oli silloin, nyt on toisin** (videona nimellä **Asfalttiviidakko**, *That Was Then... This Is Now*) on vuonna 1985 ensi-iltansa saanut draamaelokuva, joka perustuu S. E. Hintonin romaaniin *[[Olimme kuin veljet]]*. Elokuvan pääosia esittävät Emilio Estevez, Craig Sheffer, Larry B. Scott, Brooks Gardner, Matthew Dudley, Jill Schoelen, Kim Delaney, Barbara Babcock, Frank Howard ja Morgan Freeman. Elokuvan on ohjannut Christopher Cain.

## Arvioita
*[[Video-opas|Video-oppaassa]]* vuodelta 1994 Bello Romano antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
*
Kuikka (täsmennyssivu)

**Kuikka** voi tarkoittaa seuraavia:

* kuikat (*Gaviidae*), lintuheimo ja sen ainoa suku (*Gavia*)
* kuikka (*Gavia arctica*), kuikkien heimoon kuuluva lintulaji
* Kuikka paikannimenä:
** Kuikka, kylä Soanlahdella Raja-Karjalassa
** Kuikka, kylä Jyväskylän pohjoisosassa
* Kuikka-Koponen, savolainen silmänkääntäjä ja kansanparantaja
* Kuikka, seuraavien suomalaisten henkilöiden sukunimi:
** Alli Vaittinen-Kuikka (1918–2006), sairaanhoitojohtaja, sosiaalineuvos ja kansanedustaja
** Arvo Kuikka (1924–2015), musiikkieverstiluutnantti ja sotilaskapellimestari
** Jukka Kuikka (s. 1947), toimittaja
** Jyrki Kuikka (1946–2011), sairaalafyysikko ja professori
** Markku Kuikka (s. 1950), pesäpalloilija
** Markus Kuikka (s. 1959), gamban- ja sellonsoittaja
** Martta Kuikka (1921–2005), runoilija ja itkuvirsien taitaja
** Martti Kuikka (1939–2021), teologi ja kasvatustieteen professori
** Milja Kuikka (s. 1984), pikajuoksija
** Natalia Kuikka (s. 1995), jalkapalloilija
** Sakari Kuikka (s. 1960), ympäristötieteilijä ja kalastusbiologian professori
** Seija Kuikka (s. 1958), lääkäri ja keskustalainen poliitikko
** Seppo Kuikka (s. 1952), automaatioteknologian emeritusprofessori
** Tiia Kuikka (s. 1994), kilpakävelijä
* Kuikka, kuvitteellisia henkilöitä:
** Kiti Kuikka, tv-sarjassa Sydänjää
** Kuikka, hahmo sarjakuvassa *[[Kuikka ja Vili]]* (*Quick & Flupke*)